Publication: Magyar Közlöny
Issue: MK-1998-4 (Year: 1998, Number: 4)
Era: 1990-2004
Section: 83/1996. (VI. 14.) Korm. rendelet 3. §-ának (2) bekezdésében kapott felhatalmazás alapján az alábbiakat rendelem el:
Paragraph Index: 67

(5) A kezességnyújtás hivatala évente felülvizsgálja az összkezesség összegét, ennek során különösen figyelembe veszi az indító hivatalok tájékoztatásait, és adott esetben a kezesség összegének nagyságát újra meghatározza. Az összkezesség igénybevételének ideiglenes megtiltása 34/b. Cikk Ha a T1 vagy T2 eljárás során bizonyos árukkal kapcsolatban különösen nagy csalási veszély áll fenn, akkor egy vagy több Szerződő Fél kérelmére az összkezesség ezen árukra a Vegyes Bizottság határozata alapján ideiglenesen megtiltható. A Vegyes Bizottságnak az összkezesség igénybevételét ideiglenesen megtiltó határozata írásbeli eljárással kerül meghozatalra, amennyiben a határozattervezet elküldésétől számított 30 napon belül egyik Szerződő Fél sem emel írásbeli kifogást a Bizottság Főtitkárságán. Minden Szerződő Fél biztosítja, hogy ezt a határozatot az érdekeltek tudomására hozza. Az áruknak az összkezesség rendszeréből történő kizárása 12 hónapra korlátozódik, kivéve, ha a Vegyes Bizottság ennek meghosszabbításáról dönt.”

Source: https://magyarkozlony.hu/hivatalos-lapok/e1ac5e40f2be5c67b23d3724d6f14b659203739c/dokumentumok/494b052a425a5e509fb1747d79f38ddf5a995c2a/letoltes